Aalborgs udsatte borgere havde tirsdag mulighed for at få deres kæledyr undersøgt ved dyrlægen. Tirsdag formiddag var Dyreværnets mobile såkaldte frynseklinik nemlig forbi Aalborg, hvor blandt andre hunden Olex blev tjekket af dyrlægen. - Selve konceptet i, at man kan komme ind med sit dyr med de midler, man har, er fantastisk. Hos normale dyrlæger forlanger de flere tusinde kroner med det samme, når man forlader butikken, hvilket vi ikke har kunnet, fortæller Peter Strøm, der er ejer af Olex. Må stole på folk Frynseklinikken består af i alt tre mobile dyrlægeklinikker og er finansieret af private donationer. Målgruppen for klinikken er udelukkende borgere på overførselsindkomst, som ikke har mulighed for at betale, hvad det normalt koster, når eksempelvis hunde som Olex skal en tur til dyrlægen. - Vi har princippet, som hedder betal, hvad du kan, og det er lidt svært, da vi er nødt til at stole på, at folk er oprigtige, forklarer dyrlæge på frynseklinikken Jette Hermansen, der dog forsikrerer om, at man tjekker efter. - Vi tjekker folks indkomster, da det er bestemte målgrupper, vi hjælper, som folk på overførselsindkomster,

Opsummering:
Frynseklinikken består af i alt tre mobile dyrlægeklinikker og er finansieret af private donationer.